OpenLLM-France/wikimedia huggingface dataset:
# Arkelao Ktistes

Arkelao Ktistes, Kapadoziako azken erregea izan zen. K.a. 36 eta 17 bitartean gobernatu zuen. Ariarates X.a Eusebio Filadelfo erahila izan ondoren bihurtu zen Kapadozioako errege.
Marko Antonio triunbiroak jarri zuen errege bezala, baina Arkelaok hau traditu zuen Aktiumeko guduan, K.a. 31. urtean. Oktaviok, bere erresuma, Zilizia zati batekin eta Armenia Txikiarekin handituz saritu zuen.
Ez zen ospetsua izan bere mendekoen artean, hauek, bere aurkako salaketa bat ere eraman zutelarik Erromara, kasu honetan, denbora asko beranduago enperadore izango zen Tiberiok defendatu zuelarik. Baina Tiberio enperadore bihurtu zenean, konspirazio bat sortzeaz salatu zuen, eta Erroman baztertua hil zen. Kapadoziaren independentziaren amaiera izan zen, Erromatar Inperioaren probintzia bihurtu zena.
* Datuak: Q346463
* Multimedia: Archelaus of Cappadocia / Q346463
# Arkeolan

Arkeolan 1996etik Euskal Herriko arkeologiaren gainean Arkeolan Fundazioak argitaratzen duen aldizkaria da.

## Kanpo estekak

* Arkeolan aldizkaria
* Datuak: Q16516265
# Arkeologia-turismo

Arkeologia-turismoa, arkeoturismoa edo turismo arkeologikoa, proposamen eta produktu kultural eta turistikoak aurkezten dituen modalitate bat da, non arkeologia osagai nagusia den. Turismo kulturaleko modu alternatiboa da, arkeologiarekiko pasioa eta aztarnategi eta leku historikoak kontserbatzeko ekimenak sustatzean oinarritzen dena.

## Erreferentziak

* ↑ https://web.archive.org/web/20061009162124/http://www.gestioncultural.org/gc/boletin/pdf/Arqueoturismo/JJuan.pdf
* ↑ experiencia de turismo arqueológico

## Kanpo estekak

* ArqueoTur (2010) Turismo Arkeologikoaren Nazioarteko Sarea.
* Viator Imperi Turismo Arkeologikoaren Orrialdea.
* Turismo arkeologikoa Espainian.
* 2001. urteaz geroztik, Espainiako eta beste herrialde batzuetako aztarnategi arkeologikoetara eramaten zaituen arkeologia-turismoaren orria.
* Datuak: Q4785475
# Arkeoikuska

Arkeoikuska Eusko Jaurlaritzaren Kultura Sailak editatutako Arkeologia-urtekaria da.
1983 ezkeroztik Eusko Jaurlaritzako Kultura Sailak editatzen du urtero. Bertan, Euskal Autonomia Erkidegoko jarduera arkeologikoen ikuspegia ematen da. Lehenengo zenbakiak (Arkeoikuska 81-82, 1983an argitaratua) bi urtetako lan arkeologikoak jaso zituen, baina hortik aurrera urtean urteko jarduerak jasotzen dira argitalpenotan eta hurrengo urtean argitaratu (Arkeoikuska 83, adibidez, 1984an argitaratu zen, eta 1983ko jarduera arkeologikoak biltzen ditu).
Testu-egileak baimendutako esku-hartzeetako zuzendariak berak dira. Testuak lurraldeka antolatuta daude (Bizkaia-Gipuzkoa-Araba) eta hainbat atal dituzte. 1983tik 1987ra bitarteko zenbakietan, ondare arkeologiko higiezinaren gainean egindako landa-lanak ez ezik beste hainbat informazio ere jasotzen dute, ondare higikorraz, labotaregi lanez, biltzarretako parte hartzeaz eta argitalpenez.
1992ko zenbakitik aurrera, ordea, eskema hori aldatu egin da: argitalpena landa-lanetan zentratzen da soil-soilik, baina mantentzen da aztergaiaren inguruan urte horretan argitaratu diren lanen berri ematen duen atala.
Arkeoikuska Euskal Kultura Ondarearen Zentroaren argitalpena da, zentro hori 1990eko Euskal Kultura Ondarearen Legearen bitartez sortu zenetik urtekaria koordinatzeaz eta argitaratzeaz arduratu baita.
Dialneten, Espainiako aldizkari zientifikoen datu base elektronikoan indexatuta dago.

## Erreferentziak

* ↑ «Arkeoikuska. Euskal Kultura Ondarearen Zentroaren Argitalpenak» www.euskadi.eus: Kultura Ondarearen Zentroa. Eusko Jaurlaritza. 2018-10-04 (Noiz kontsultatua: 2023-02-26).
* ↑ (Gaztelaniaz) «Arkeoikuska: Investigación arqueológica» Dialnet (Noiz kontsultatua: 2023-02-26).

## Kanpo estekak

* Arkeoikuska aldizkariaren bilduma
* Datuak: Q16516261
# Arkeologia-aztarnategi

Arkeologia aztarnategia lehenaldiko jardueren frogak (historiaurrekoak zein historiakoak) gorde dituen tokia edo tokien multzoa da, arkeologiaren bitartez ikertua edo ikertzekoa.
Aldiro zaila da aztarnategi baten mugak kokatzea. Tradizionalean, kokalekuen eta lanabesen arrastoak topatzeagatik bereizten dira aztarnategiak. Paleolito edo mesolito garaiak ikertzerakoan, harrizko xaflak sakabanatuta aurkitzeak ere osa lezake ikertzea merezi duen aztarnategi bat. Antzinako herrixka bat eta ondoko hilerria aztarnategi beratzat edo bi desberdintzat har daitezke, arkeologoaren arabera. Paisaiaren arkeologia kontuan hartuta, gizakiaren jarduera oro testuinguru zabalago batean ikusi behar da.

## Kanpo estekak

* Datuak: Q839954
* Multimedia: Archaeological sites / Q839954
# Arlempdes

Arlempdes Okzitaniako udalerri bat da. Administratiboki Frantziako Loira Garaia departamenduan dago, Auvernia-Rodano-Alpeak eskualdean. 2013an 131 biztanle zituen.

## Demografia
### Biztanleria

2007an Arlempdes udalerrian erroldatutako biztanleak 131 ziren. Familiak 60 ziren, horien artean 20 pertsona bakarrekoak ziren (16 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren, 20 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 140 etxebizitza zeuden, 57 familiaren etxebizitza nagusia ziren, 63 bigarren erresidentzia ziren eta 19 hutsik zeuden. 135 etxeak ziren eta 3 apartamentuak ziren. 57 etxebizitza nagusietatik 47 bere jabearen bizilekua ziren, 8 alokairuan okupaturik zeuden eta 2 doan lagata zeuden; 4 etxek bi gela zituzten, 7 etxek hiru zituzten, 15 etxek lau zituzten eta 32 etxek bost zituzten. 38 etxek euren parking plaza propioa zuten azpian. 33 etxetan ibilgailu bat zegoen eta 18 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Arlempdes udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 8 |
| 0 | 80-84 | 0 |
| 4 | 75-79 | 4 |
| 0 | 70-74 | 4 |
| 4 | 65-69 | 8 |
| 4 | 60-64 | 4 |
| 8 | 55-59 | 4 |
| 8 | 50-54 | 8 |
| 4 | 45-49 | 4 |
| 0 | 40-44 | 0 |
| 4 | 35-39 | 0 |
| 4 | 30-34 | 4 |
| 8 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 8 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 78 ziren, horien artean 49 aktiboak ziren eta 29 inaktiboak ziren. 49 pertsona aktiboetatik 48 lanean zeuden (27 gizon eta 21 emakume) eta 1 langabezian (1 gizon). 29 pertsona inaktiboetatik 18 erretiraturik zeuden, 6 ikasten zeuden eta 5 "bestelako inaktibo" gisa sailkaturik zeuden.

### Diru sarrerak

2009an Arlempdes udalerrian 57 unitate fiskal zeuden, 129 pertsonek osaturik. Pertsona bakoitzeko diru-sarrera fiskalaren mediana urteko 12.473 euro zen.

### Ekonomia jarduerak

2000. urtean Arlempdes udalerrian 22 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q250332
* Multimedia: Arlempdes / Q250332
# Arlen López

Arlen López Cardona, (Guantanamo, Kuba, 1993ko otsailaren 21a), Erdiastuna kategorian aritzen den boxeolari kubatarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen Erdiastuna kategorian, Kuba ordezkatuz; Tokion, Benjamin Whittaker britainiarraren (zilarrezko domina), Imam Khataiev errusiarraren eta Loren Alfonso azerbaijandarraren (brontzezko dominak) aurretik sailkatu zen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 01 ! | Gizonezkoak light erdiastuna |
| 2020 | Tokio Japonia | 01 ! | Gizonezkoa, Erdiastuna kategoria. |
| 2024 | Paris Frantzia | 03 ! | Gizonezkoa, 80 kg. |

## Erreferentziak

* ↑ «Arlen López» olympedia.org (Ingelesez)
* ↑ "Arlen López TheSports.org. (Ingelesez)

## Kanpo estekak

* Datuak: Q20804465
# Arlene Dahl

Arlene Carol Dahl (Minneapolis, Minnesota, 1925eko abuztuaren 11 – New York, 2021eko azaroaren 29a) estatubatuar aktorea izan zen. 1950eko hamarkadan Metro Goldwyn Mayer konpainiako izarretako bat izan zen.

## Filmografia

| Urtea | Izenburua | Rola |
| 1947 | My Wild Irish Rose | Rose Donovan |
| 1948 | The Bride Goes Wild | Tillie Smith Oliver |
| 1948 | A Southern Yankee | Sallyann Weatharby |
| 1949 | Scene of the Crime | Gloria Conovan |
| 1949 | Reign of Terror | Madelon |
| 1950 | Ambush | Ann Duverall |
| 1950 | The Outriders | Jen Gort |
| 1950 | Three Little Words | Eileen Percy |
| 1950 | Watch the Birdie | Lucia Corlone |
| 1951 | Inside Straight | Lily Douvane |
| 1951 | No Questions Asked | Ellen Sayburn Jessman |
| 1952 | Caribbean Gold | Christine Barclay McAllister |
| 1953 | Desert Legion | Morjana |
| 1953 | Jamaica Run | Ena Dacey |
| 1953 | Sangaree | Nancy Darby |
| 1953 | Here Come the Girls | Irene Bailey |
| 1953 | The Diamond Queen | Queen Maya |
| 1954 | Woman's World | Carol Talbot |
| 1954 | Bengal Brigade | Vivian Morrow |
| 1956 | Slightly Scarlet | Dorothy Allen |
| 1956 | Wicked as They Come | Kathleen "Kathy" Allen |
| 1957 | Fortune Is a Woman | Sarah Moreton Branwell |
| 1959 | Journey to the Center of the Earth | Carla Göteborg |
| 1964 | Kisses for My President | Doris Reid Weaver |
| 1967 | Les Poneyttes | Shoura Cassidy |
| 1969 | The Pleasure Pit | Laureen |
| 1970 | Land Raiders | Martha Cardenas |
| 1991 | Night of the Warrior | Edie Keane |
| 2003 | Broadway: The Golden Age, by the Legends Who Were There | Bere burua |

### Telebista

| Urtea | Izenburua | Rola | Oharrak |
| 1953-1954 | The Pepsi-Cola Playhouse | Host | |
| 1954–1955 | Lux Video Theatre | Ilsa Lund | Atalak: "Casablanca" and "September Affair" |
| 1954–1955 | The Ford Television Theatre | Mary McNeil/Jody Hill | 2 atal |
| 1958 | Opening Night | Aurkezlea | (bertan behera aste batzuen ondoren) |
| 1963–1965 | Burke's Law | Princess Kortzoff/Eva Martinelli/Gloria Cooke/Maggie French | 4 atal |
| 1965 | Bob Hope Presents the Chrysler Theatre | Valerie | Atala: "Perilous Time" |
| 1971 | The Deadly Dream | Connie | Telefilma |
| 1976 | Jigsaw John | | Episode: "Sand Trap" |
| 1979–1987 | The Love Boat | Monica Cross/Natalie Martin/Ellen Kirkwood/Jessica York | 4 atal |
| 1981 | Fantasy Island | Amelia Shelby | Atal bat |
| 1981–1984 | One Life to Live | Lucinda Schenk Wilson | |
| 1995–1997 | Renegade | Virginia Biddle/Elaine Carlisle | 2 atal |
| 1995 | All My Children | Lady Lucille | |
| 1999 | Air America | Cynthia Garland | Atala: "Eye of the Storm" |

## Kanpo estekak

* Datuak: Q447879
* Multimedia: Arlene Dahl / Q447879
# Arlekin

Arlekin (italieraz: Arlecchino; frantsesez: Arlequin) italiar Commedia dell'arteren pertsonaia ezaguna da.
Kolore desberdineko laukiz edo erronboz egindako jantzia darama eta aurpegia mozorrotuta. Jatorriz bufoi lotsagabe, arrunt eta alferra zen, baina XVII. mendean Frantziara eta Europako agertoki guztietara igarotzean, haren zakarkeria goxaturik geratu zen eta, azkenik, zerbitzari gaixo eta sentibera bilakatu zen.
Marivauxek pertsonaia sendotzen lagundu zuen eta XVIII. mendeko bigarren erdian, komedia eta opera irrigarri askoren protagonista izan zen.
Egun, inauteri zenbaitetan pertsonaia nabaria da eta mozorro moduan erabiltzen da mundu zabaleko hiriko inauterietan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Datuak: Q17298
* Multimedia: Harlequin / Q17298
# Arlena di Castro

Arlena di Castro Italiako udalerri bat da. Viterboko probintzian kokatuta dago, Lazio eskualdean. 839 biztanle ditu, 21,87 kilometro koadroko azaleran banatuta.

## Mugakideak

Arlena di Castrok honako udalerri hauekin egiten du muga:
Piansano Tessennano Cellere Tuscania

## Kanpo estekak

* Datuak: Q159485
* Multimedia: Arlena di Castro / Q159485
# Arlene Foster

Arlene Isabel Foster (Enniskillen, Ipar Irlanda, 1970eko uztailaren 17a) Ipar Irlandako politikaria da. Ipar Irlandako Lehen Ministroa izan zen 2016tik 2017ra eta 2020tik 2021era, eta Alderdi Demokratiko Unionistaren (DUP) buruzagia 2015etik 2021era. Bi kargu horiek izan zituen lehenengo emakumea izan zen. Egun Erresuma Batuko Lorden Ganberako kidea da 2022tik, eta 2003tik 2021era Ipar Irlandako Biltzarreko kidea izan zen.
Foster Ipar Irlandako Gobernuan aritu zen Ingurumen Ministro gisa 2007tik 2008ra, Enpresa eta Inbertsioetarako Ministro gisa 2008tik 2015era arte eta Ogasun eta Langileria Ministro gisa 2015etik 2016ra arte. 2016ko urtarrilean, Foster Ipar Irlandako Lehen Ministro bihurtu zen, Martin McGuinnessekin Lehen Ministroorde bezala.
McGuinnessek Lehen Ministroorde kargua utzi zuen 2017ko urtarrilean, Fosterrek Enpresa eta Inbertsio Ministro gisa ezarri zuen energia berdearen egitasmoa zelarik. Egitasmo horrek ogasun publikoko 490 milioi libera kostatu zuen, eta horren inguruan ustelkeria salaketak izan ziren. McGuinnessek Fosterri Lehen Ministro kargua behin-behinean uztea eskatu zion, ustelkeria kasuan parte hartu ote zuen ikertzen ari ziren bitartean, baina ez zuen kargua utzi eta haren dimisioa eskatzen zutenei "misoginoak eta matxistak" zirela esan zuen. Ostiral Santuko Hitzarmenaren arabera, Lehen Ministroa eta Lehen Ministroordea maila berdinean daude eta, beraz, Fosterrek ezin zuen Lehen Ministro karguan jarraitu. McGuinnessen dimisioak 2017ko Biltzarrerako hauteskundeak eragin zituen, eta bertan DUPek 10 eserleku galdu zituen. 2020ko urtarrilean Ipar Irlandako Lehen Ministro bihurtu zen berriz ere Sinn Féin eta DUPen arteko akordio batekin Gobernua berriro osatu ondoren.
2021eko apirilaren 28an, eskutitz publiko baten bidez DUPeko 20 biltzarkide eta MP baino gehiagok Fosterren lidergoarekiko konfiantza falta adierazi ondoren, alderdiaren buruzagi eta Lehen Ministro karguak utziko zituela ezagutarazi zuen. Edwin Pootsek ordeztu zuen DUPeko lider bezala, 2021eko maiatzaren 28an. Fosterrek Lehen Ministro kargua 2021eko ekainaren 14an utzi zuen, eta Paul Givanek hartu zuen bere lekua hiru egun geroago. 2021eko urrian biltzarkide gisa dimisioa aurkeztu zuen eta GB News telebista kate eskuindarreko aurkezle bihurtu zen.

## Erreferentziak

* ↑ (Ingelesez) Cunliffe, Rachel. (2017/1/5). «By crying wolf over sexism, Arlene Foster undermines other women's achievements» The Daily Telegraph jatorrizkotik artxibatua (artxibatze data: 2017/4/1).
* ↑ (Ingelesez) «Arlene Foster announces resignation as DUP leader and NI first minister» BBC News jatorrizkotik artxibatua (artxibatze data: 2021/4/28).
* ↑ (Ingelesez) «Edwin Poots will not guarantee Irish language law this term» BBC News jatorrizkotik artxibatua (artxibatze data: 2021/6/14).

## Kanpo estekak

* Webgune ofiziala
* Datuak: Q4792148
* Multimedia: Arlene Foster / Q4792148
# Arlene Harris

Arlene Harris (Toronto, Ontario, Kanada, 1896ko uztailaren 7a – Woodland Hills, Los Angeles, Kalifornia, AEB, 1976ko ekainaren 12a) Estatu Batuetako irrati-, zinematografia- eta telebista-aktorea izan zen, baina Kanadan jaio zen.

## Biografia
### Lehen urteak

Harris Toronton jaio zen, Ontario, Kanadan, eta batez ere Ingalaterran hezi zuten. Harrisen lehen hiru urteetan ezin izan zuen entzun. 5 urte zituela, familia entretenitzen ari zen zirriborro komikoekin. Zaharragoa zenean, "pertsonifikatzera bideratu zen.

### Aktore

Aktore zinematografiko gisa hasi aurretik aktore komiko gisa ezaguna zen The Chatterbox irrati-showean egindako lanarengatik.
Harrisek The Dick Van Dyke Show telebista-saioan ere parte hartu zuen 1964an, irratiaren garaiko beste hainbat interpreterekin batera.
Harrisi izar bat eman zioten Hollywoodeko Ospearen Pasealekuan, Hollywood Boulevardeko 6250. zenbakian, irrati-jarduerarengatik.

### Heriotza

Arlene Harris 1976an hil zen Woodland Hillsen (Los Angeles), Kalifornian.

## Bizitza pertsonala

Harris Harry G. Harris doktorearekin ezkonduta zegoen.

## Sariak eta aintzatespenak

* Izar bat Hollywoodeko Ospearen Pasealekuan, irrati-jarduerarengatik.

## Erreferentziak

* ↑ (Ingelesez) «Arlene Harris | Actress» IMDb (Noiz kontsultatua: 2024-01-30).
* ↑ (Gaztelaniaz) «Arlene Harris» FilmAffinity (Noiz kontsultatua: 2024-01-30).
* 1 2 (Thailandieraz) hmong.wiki. «Arlene Harris Primeros añosyVodevil» hmong.es (Noiz kontsultatua: 2024-01-30).
* ↑ (Gaztelaniaz) «Arlene Harris - Películas, Series» cine.com (Noiz kontsultatua: 2024-01-30).
* ↑ «Article clipped from Harrisburg Telegraph» Harrisburg Telegraph: 23. 1937-02-16 (Noiz kontsultatua: 2024-01-30).
* ↑ ISSN https://www.newspapers.com/article/5251072/the_lincoln_star/..
* 1 2 «Article clipped from Washington C.H. Record-Herald» Washington C.H. Record-Herald: 7. 1938-01-19 (Noiz kontsultatua: 2024-01-30).
* ↑ (Ingelesez) Chad. (2019-10-25). «Arlene Harris» Hollywood Walk of Fame (Noiz kontsultatua: 2024-01-30).

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Arlene Harris» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Arlene Harris Internet Movie Databaseren webgunean (Ingelesez)
* Datuak: Q41528
# Arlekiko gaztelua

Arlekiko gaztelua Nafarroa Garaiko Aezkoa ibarreko Orbaizeta udalerrian kokatutako gaztelu bat da. Nahiz eta ez zehazki ez jakin noiz izan zen eraikia, Erdi Arokoa dela pentsatzen da. Nahiz eta gaur egun guztiz deseginda dagoen, oraindik ikus daitezke horma eta erreten batzuk.

## Aztarnak

Hiru altueratan dago eraikia, eta oraindik bi erretenak atzeman daitezke zuhaitz eta landareen azpian. Bertatik Larraun eta Mendilatzeko bailaren ikuspegi ederra dago, baita Orioneko larreena ere.
Kondairak dio, orain dela urte asko, bertan urrea eta txanpon erromatarrak topatu zirela bertan, agian Urkuluko dorretik ekarriak izan zirenak, eta oraindik altxor handiak topa daitezkeela gaztelu azpian.

## Erreferentziak

* Nafarroako Entziklopedia Handia | ORBAIZETA. (Noiz kontsultatua: 2022-01-09).

## Ikus, gainera

* Orbaizeta
* Aezkoa
* Nafarroako Erresuma

## Kanpo estekak

* Datuak: Q12254016
# Arlekinaren Inauteria

Arlekinaren Inauteria Joan Miróren garai surrealistaren olio-margolan garrantzitsuenetariko bat da. Margolana 1924 eta 1925 urteetan egin zuen. Gaur egun Buffaloko Albright-Knox Art Gallery (Ameriketako Estatu Batuak) gordetzen da.

## Erreferentziak

* ↑ Malet 1993, 36-37.or.

## Bibliografia

* Malet, Rosa Maria (1993). Joan Miró (Bigarren. ed.). Bartzelona: Edicions 62. ISBN 84-297-3568-2.
* Malet, Rosa Maria (2003). Joan Miró: apunts d'una col.lecció : obres de la Gallery K. AG = notes on a collection: paintings from the Gallery K. AG. Bartzelona: Fundació Joan Miró. ISBN 978-84-932159-8-9.
* Penrose, Roland (1993). Miró (1. ed.). Londres: Thames and Hudson. ISBN 84-233-1976-8.
* Raillard, Georges (1993). Miró (1. ed.). Madril: Debate. ISBN 84-7444-605-8.
* Rebull Trudel, Melania (1994). Joan Miró: 1893-1983. Madril: Globus. ISBN 84-88424-96-5.

## Kanpo estekak

* Saura, Antonio. "La cara oculta de un pintor". El País, 1983/12/26.
* Datuak: Q782079
# Arthur Dion Hanna

Arthur Dion "A. D." Hanna (Acklins Uhartea, 1928ko martxoaren 7a - Nassau, 2021eko abuztuaren 3a) bahamar politikaria izan zen. Bahametako gobernadore orokorra izan zen 2006tik 2012ra.
1950eko hamarkadan sartu zen politikan. Alderdi Liberal Aurrerakoiko kidea, diputatua izan zen 1960 eta 1992 artean. Lehen ministrorde izan zen 1967 eta 1984 artean, eta Finantza ministro 1973tik 1984ra. 2006an gobernadore orokorra izendatu zuten eta 2010ean erretiratu zen.
# Arthur Erickson

Arthur Charles Erickson (Vancouver, Columbia Britainiarra, 1924ko ekainaren 14a - ib., 2009ko maiatzaren 20a) kanadar arkitektoa izan zen.
Ericksonen lanen ezaugarri nagusia eraikinen eta ingurunearen arteko harmonia paregabea da. Diseinu gehienak Vancouver inguruetan egin zituen, eta Kanada mendebaldeko tradizio ingelesa, amerikar indiarra eta japoniarra bateratu zituen. Azpimarratzeko lana du, besteak beste, Simon Fraser Unibertsitatearen diseinua, 1960ko hamarraldian egina. Vancouver gaineko mendi batean dago, eta molde geometriko soilak erabili zituen Ericksonek lan hartan, japoniar diseinuetakoen tankerakoak, baina Kanada Mendebaldeko mendiak gogorazten dituzten kolore eta moldeekin bateraturik. Hormigoia, beira eta zura erabili zituen, eta eraikinen egiturak izadiko osagaiekin elkartu zituen sarritan. 1969an, Lethbridgeko Unibertsitateko (Alberta) eraikin nagusia diseinatu zuen, eta, 1970eko hamarraldiaren amaieran, Vancouver hiriguneko gobernuaren egoitza, ur-jauziez, lorategiez eta parkeez hornitua. Aurreko lanez gainera, aipagarriak dira Tacomako Beira Museoa (2002) eta Washington D.C.ko Kanadaren enbaxada (1989), zeinean agertzen baitira egitura erraldoi zabal batean bildurik oinarrizko formez osaturiko sail konplexuak.

## Kanpo estekak

* (Ingelesez) Arthur Ericksonen web-orria

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q268732
* Multimedia: Arthur Erickson / Q268732
# Arthur Fadden

Sir Arthur William Fadden (Ingham, Queensland, 1894ko apirilaren 13a - Brisbane, 1973ko apirilaren 21a) Australiako 13. lehen ministroa izan zen 1941ean. Queensland iparraldean jaio zen, eiretar etorkinen semea. 15 urterekin eskola utzi eta 1918an Townsvillera joan zen bizitzera, eta han kontularitza-bulego bat ireki zuen. 1930ean Queenslandeko Parlamentuko diputatu hautatu zuten, eta 1936an Parlamentu Federaleko diputatu. 1940ko martxoan Robert Menziesen gobernuan sartu zen, eta urrian Country Partyko lehendakariorde hautatu zuten. 1941eko martxoan alderdiko buru bihurtu zen, eta abuztuan lehen ministro Menziesek dimisioa eman ondoren. Karguan 39 egun bakarrik eman ondoren, zentsura-mozio bat galdu zuen, eta John Curtin langiletiarrak ordezkatu zuen. 1943ko hauteskundeetako porrotaren ondoren, Menziesi eman zion alderdiaren lehendakaritza. 1949tik 1958ra arte Dirubideen ministro izan zen Menziesen gobernu berrian.
* Datuak: Q23369
* Multimedia: Arthur Fadden / Q23369
# Arthur Foulkes

Arthur Alexander Foulkes (Matthew Town, Inagua, 1928ko maiatzaren 11) bahamar kazetari, diplomazialari eta politikaria da. Bahametako gobernadore orokorra izan zen 2010etik 2014ra.
Linotipista lanetan hasi zen hainbat egunkaritan, gero berriemaile izan zen eta azkenik editore eta zutabegile. Bahamian Times egunkaria sortu zuen, Alderdi Progresista Liberalaren egunkari ofiziala.
1967an Batzarreko kide hautatu zuten eta Lynden Pindlingen gobernuan Komunikazio eta Turismo ministro izan zen. 1971n Mugimendu Nazional Askearen sortzaileetako bat izan zen, eta 1972an eta 1977an Senatuko kide hautatu zuten, 1982an Batzarrera itzuli aurretik.
1972an Londresen parte hartu zuen Bahamen independentziarako konferentzian. 1992an enbaxadore izendatu zuten Erresuma Batuan eta Europako beste herrialde batzuetan, eta 1997an enbaxadore Txinan eta Kuban.
2010etik 2014ra Bahametako gobernadore nagusia izan zen.